Document ID: 32008R1051

KOMISSION ASETUS (EY) N:o 1051/2008,
annettu 24 päivänä lokakuuta 2008,
neuvoston asetuksen (EY) N:o 1342/2007 liitteen V muuttamisesta siltä osin kuin on kyse tiettyjen Venäjän federaatiosta tuotavien terästuotteiden määrällisistä rajoituksista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Venäjän federaatiosta tuotavia tiettyjä terästuotteita koskevien rajoitusten hallinnoinnista 22 päivänä lokakuuta 2007 annetun neuvoston asetuksen (EY) N:o 1342/2007 (1) ja erityisesti sen 5 artiklan,
sekä katsoo seuraavaa:
(1)
Euroopan yhteisö ja Venäjän federaatio allekirjoittivat 26 päivänä lokakuuta 2007 sopimuksen (2) tiettyjen terästuotteiden kaupasta, jäljempänä ’sopimus’.
(2)
Sopimuksen 3 artiklan 3 kohdan mukaan tiettynä vuotena käyttämättä jääneitä määriä on lupa siirtää seuraavalle vuodelle määrä, joka on enintään 7 prosenttia sopimuksen liitteessä II vahvistetusta asianomaisesta määrällisestä rajoituksesta.
(3)
Sopimuksen 3 artiklan 4 kohdan nojalla enintään 7 prosenttia tietyn tuoteryhmän määrällisestä rajoituksesta voidaan siirtää muuhun ryhmään, ja tuoteluokkien väliset siirrot eivät saa ylittää 25 000:ta tonnia.
(4)
Venäjä on ilmoittanut yhteisölle aikomuksestaan hyödyntää 3 artiklan 3 ja 4 kohdan määräyksiä sopimuksessa asetetuissa aikarajoissa. On aiheellista tehdä Venäjän pyynnöstä johtuvat tarpeelliset mukautukset määrällisiin rajoituksiin vuodeksi 2008.
(5)
Sopimuksen 10 artiklassa määrätään, että kunkin vuotuisen uusimisen yhteydessä nostetaan määriä kussakin tuoteryhmässä 2,5 prosenttia.
(6)
Sen vuoksi asetusta (EY) N:o 1342/2007 olisi muutettava,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1342/2007 liitteessä V vahvistetut määrälliset rajoitukset vuodeksi 2008 tämän asetuksen liitteessä I vahvistetuilla määrällisillä rajoituksilla.
2 artikla
Euroopan yhteisön ja Venäjän federaation vuonna 2007 tekemän tiettyjen terästuotteiden kauppaa koskevan sopimuksen 10 artiklan 1 kohdan mukaiset määrälliset rajoitukset vuodeksi 2009 vahvistetaan tämän asetuksen liitteessä II.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä lokakuuta 2008.

Labels: 18
3
1